Khawzawl district-ah Adviser to CM Er. H. Ginzalala'n DC leh district officer hovin meeting,"1594/2024-2025 Khawzawl, dated 14th August, 2024: Vawiin tlai dar 4:00 pm khan Adviser to Chief Minister (Technical), Er. H. Ginzalala, Champhai North bialtu MLA chuan DC Meeting Hall-ah Khawzawl Deputy Commissioner, Pu K. Vanlalthiana leh district office hotute nen meeting a nei a, Khawzawl district chhunga hmachhawp chi hrang hrang an sawi ho. He hunah hian Adviser to CM Er. H. Ginzalala chuan Khawzawl khaw hrang hranga thlai ngaih pawimawh tur atana tih, eizawnna tha zawk siam theih nana duan te a sawi a, a hlawhtlin theih nana department hrang hrang thawhhona tha (convergence) a pawimawh zia a sawi bawk. Link road siam chungchang te, kawng sira bazar (roadside market) siam chungchang te leh hmasawnna hmachhawp hrang hrang an sawi ho bawk. DC Pu K. Vanlalthiana chuan Adviser to CM zahawm takin hun a hman pui theih avangin lawmthu a sawi a, district office hotute Khawzawl ti hmingmawi a chawisang zel turin a fuih bawk a ni. Meeting-ah hian Block Development Officer te, District Agriculture Office, PWD office, District Fisheries Development Office leh District Horticulture Office hotute an tel bawk a ni. Attachment Loading attachment...",Dated: 14 th Aug 24 10:19 PM,https://dipr.mizoram.gov.in/post/khawzawl-district-ah-adviser-to-cm-er-h-ginzalalan-dc-leh-district-officer-hovin-meeting